SARL-NUUS SONDAG 26 FEBRUARIE 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today” en volg die skakels soos aangedui. Vir oudio via Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met hartseer dat ons moet bekend maak dat die sleutel van @uintin 
Jannasch, ZS6FM, op 13 Februarie 2012 stil geraak het. 


Ons betuig ons innige meegevoel aan sy vrou, kinders, kleinkinders, ander familie 
en vriende. 


(POUSE) 

In die nuus vandag; 

REPUBLIEK VAN SUID-SOEDAN VOORVOEGSEL 78 TOEGEKEN 
SARL-RAAD VERGADER BY NARS 

ITU STEL NUWE REËLS OP OM SATELLIETSTEURING TE STOP 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


REPUBLIEK VAN SUID-SOEDAN VOORVOEGSEL 78 TOEGEKEN 


Na `n wagperiode van sewe maande nadat die Republiek van Suid-Soedan as `n 
lid van die Verenigde Nasies aanvaar is, het die republiek die voorvoegselblok 78 
van die Internasionale Telekommunikasieunie (ITU)ontvang. Op 14 Julie 2011- 
na Suid-Soedan se toelating tot die VV het die nuwe land `n DXCOC-entiteit 
geword by magte van Seksie IL1(a) van die DXCCO-reëls. 


SARL-RAAD VERGADER BY NARS 


Die SARL-Raad het hierdie naweek by die Nasionale Amateurradiosentrum vir 
sy jaarlikse indaba vergader om planne te beraam vir die volgende jaar. Die 
voorlopige planne sal by die Nasionale Konvensie, wat van 29 tot 22 April in 
Pinetown gehou word, voorgelê word. Hierdie is die enigste sessie waar die raad- 
slede mekaar van aangesig tot aangesig ontmoet, behalwe vir `n kort vergadering 
na die AJV. Ander vergaderings word per telekonferensie gehou word. 


Die vergadering het heelwat tyd gewy aan veranderings en byvoegings tot die 
grondwet, wat nodig geword het om aan die SA Inkomstediens se nuwe reëls vir 
verenigings sonder winsbejag te voldoen. Die voorgestelde veranderings sal in 
die AJV se Agendaboekie vir bespreking by die AJV gepubliseer word. 


SAID-regulasies sal ook klubs raak en die SARL is besig om riglyne op te stel 
om klubs te help om aan die reëls te voldoen. 


ITU STEL NUWE REËLS OP OM SATELLIETSTEURING TE STOP 


Die Internasionale 'Telekommunikasieunie het 'n beroep op die wêreld se nasies 
gedoen om alle nodige aksies te onderneem om die moedswillige steurings aan 
satellietuitsendings stop te sit. Die verandering in regulasies is goedgekeur by die 
pas afgelope Wêreldradiokommunikasiekonferensie nadat `n groot aantal klagtes 
gelê is oor steurings aan internasionale satelliet-TV-uitsendings in die Persiese 
en Arabiese tale wat doelbewuste steurings ondervind. 


Die nuwe reël vereis dat administrasies die feite sal vasstel en die nodige aksie 
neem wanneer hulle die doelbewuste steurings waarneem. Wat die teenaksies 
behels is nie duidelik in die dokument gestel nie. 


Die twee satellietoperateurs wat geteiken is, is Eutelsat en Arabsat. Hulle be- 
weer dat steurings uitsendings uit Iran en Sirië afkomstig is. Die steurings het 
toegeneem vanaf September 2011 en het 'n aantal uitsendings geraak waaronder 
die van die BBC, Duitsland se Deutsche Welle en RFE se Radio Farda. 


Radio Nederland Wêreldwyd en die Europese Uitsaai-unie ondersteun die 
gewysigde ITU-antisteuringsreel in die geveg om moedswillige steurings met 
satellietuitsendings teen te werk. 


DIE AMPLION LUIDSPREKER VAN 1926 SE VIDEO 


Die geskiedenis van die vroeë 20ste eeu Amplion luidspreker is `n storie in die 
onlangs vrygestelde video van 'Trilith Films in die Verenigde Koninkryk. Tn 
“A 'Tale Retold” vertel die video die storie van die VK-radioamateur, Frank 
Marshall, wat in 1998 aan 'Trilith Pictures vertel het van 'n versameling ou 
rolprentfilms wat vir dekades onder sy werkbank gebêre was. Hy het gedink 
dat tussen die klomp dalk 'n film is wat hy as seun veral geniet het. Dit was 
`n advertensie van `n vroeë luidspreker wat die Amplion genoem is, een wat in 
plaaslike bioskope in die 1920 s gebruik is en by sy pa se pioniersradiobesigheid 
op die Isle of Portland. 


Toe die van die verrottende nitraatfilms gered is, is gevind dat die film “The 
Tale of the Amplion daar was van `n tot nog toe onbekende werk van die 
welbekende illustreerder William Heath Robison. Dit is heel waarskynlik die 
enigste lewendige strokiesprent wat Robinson ooit gemaak het. 


Die verhaal is oorvertel deur Frank Marshall wat die film bewaar het, Gerry 
Wells van die “Vintage Wireless Museum” in Londen en Geoffrey Beare van 
die William Heath Robinson Trust. Ingeslote is die film soos dit oorspronklik 


gemaak is, maar met spesiaal gekomponeerde musiekbaan deur die komponis 
Stephan Deutsch. 


Die video is geskiet en geredigeer deur John Holman vir Trilith en verskyn nou op 
Transition Vision s Heritage Channel. Dit is beskikbaar vir wêrelwye besigtiging 
aan-lyn vanaf YouTube. Dit kan gevind word op tinyurl.com/amplion. 


ERIC JAMESON INDIESE OSEAANTOEKENNINGS 


In die Raadsvergadering van die Draadloosinstituut van Australië oor die naweek 
van 18-19 Februarie 2012 in Melbourne, is die aanbod van Eric Jameson, VKSLP, 
aanvaar om toekennings vir die eerste amateurradiokontakte in die tweemeter- 
band (144 MH7z),oor die Indiese Oseaan tussen Afrika en Australië, te borg. 
Daar sal drie toekennings wees, vir spraak, GG en digitale modusse en sal bek- 
end staan as die Eric Jameson Indiese Oseaan Toekennings. 


Toe Eric `n som geld aan die WIA aangebied het om die toekennings te finansier, 
het hy gesê: “Ek erken dat dit nie maklik gaan wees om die Indiese Oseaan te 
oorbrug nie, maar 'n mens kan nie sê dat dit onmoontlik is nie. Die graad 
van moeilikheid kan gesien word aan die, tot-nou-toe, onvermoë om die baie 
korter Atlantiese Oseaan te oorbrug ondanks gereelde pogings om die Brendan 
Atlantiese Oseaantrofees te wen”. 


Die Indiese Oseaan Toekennings is ontwerp om eksperimentering in voortplant- 
ing en langafstand kommunikasietegnieke in die tweemeterband aan te moedig. 


KOMPETISIENUUS 
2012 SARL @RP-kompetisie 


16 logs en een kontrolelog is ontvang. Volgens die logs is 303 kontakte tussen 
81 stasies wat deelgeneem het, gemaak. 63 stasies het op ESB alleen gewerk, 
terwyl 10 stasies slegs GG gebruik het. 8 stasies het beide GG en ESB gebruik. 


Die uitslae is as volg: 


1ste ZS6XT 936 punte 2de ZS2ACP 930 punte 3de ZS6PX 408 punte dde ZS6A 
A00 punte 


Die volledige uitslae is op die forum geplaas. 
SARL Digitale Kompetisie 


Die eerste been van die SARL-digitale kompetisie vind vandag plaas en duur 
van 13:00 UTC tot 16:00 UTC (15:00 tot 18:00 SAT). Die regulasies kan in die 
2012 Kompetisiehandboek gevind word. 


SARL 80 METER KOMPETISIE 


Die eerste kompetisie in hierdie reeks was 'n GG-kompetisie en logs is van die 
Sasolburg ARK en die Wesrand ARK ontvang. 


1ste Wesrand ARK, 7 punte van 3 logs 2de Sasolburg ARK, 2 punte van 1 log 


SARL NASIONALE-VELDDAG. 


Die Februariebeen van die 2012 SARL nasionale velddag is op 11 en 12 Februarie 
gehou en 20 logs is ontvang. 


Klas A Multioperateur veldstasie: 1ste Wesrand ARK, ZS6WR, 117 240 punte 
2de Bloemfontein RAK, ZS6BEN, 64 044 punte 3de Magalies ARK. ZS6OMRK, 
60 840 punte 


Klas B Multioperateur veldstasie ORP: 1ste Centurion ARK, ZS6CEN, 23 310 
punte 


Klas C Enkeloperateur veldstasie: 1ste Marius, ZRMS/4, 28 320 punte 2 de 
Bryan, 4S2SS, 10 584 punte 


Klas D Enkeloperateur veldstasie ORP: 1ste Raoul, ZSIREG, 35 424 punte 2de 
Eddie, ZS6BNE, 1 620 punte 


Klas E Algemene stasies: 1ste Pieter, ZS6XT, 36 720 punte 2de Christo, ZS3R, 
27 840 punte 3de Wessel, ZSGAWW, 7 680 punte 


HEF VOORTPLANTINGSVOORSPELLING 


Hannes Coetzee, 4S6BZP, berig dat die verwagte sonaktiwiteit laag is. Stabiele 
sonvlek 1 422 is nog steeds die grootste sonvlek sigbaar van die aarde af. Ou 
sonvlek 1 410 het weer in sig geroteer en is herdoop as sonvlek 1 423. Hy is 
stabiel maar met baie min moontlikhede vir fakkels. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 42. 


20 tot 10 m en veral 15 m gaan pret wees met 10 m wat net sporadies gaan 
oopmaak as gevolg van die lae sonaktiwiteit. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Vandag, 26 Februarie SARL Digitale Kompetisie, 15:00 tot 18:00 SAT. 29 
Februarie - Skrikkeljaaruitdaging vanaf 00:01 tot 23:59. 21 Maart - ZSGERB se 
konstruksiedag. 20 - 22 April SARL-konvensie in Pinetown. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na, die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 


ON THE WEB'. 'n Heruitsending vind Maandagaande om 17:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Gustav, ZSGBWN. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


